
Весела Коледа и щастлива Нова 2011 година

Спортни игри за хора с диабет

Българска Асоциация "ДИАБЕТ", с парт-ньорството на спортен клуб „Левски”–София, „ОЗИ ГРУП И КО”, Българска Телеграфна Агенция, организира І-вите „НАЦИОНАЛНИ СПОРТНИ ИГРИ ЗА ХОРА С ДИАБЕТ в България и в целия свят.

Те се проведоха на 30 октомври 2010 година от 10 часа на плувен комплекс "Спартак".  В тях взеха участие ВСИЧКИ желаещи хора с диабет от цялата страна дошли на събитието. Проведоха се състезания  по следните спортове - плуване, шахмат, тенис на маса, дартс (стрелички), ходене на определена дистанция (1 - 2 км.). Победителите бяха наградени с предметни награди - глюкомери, тестове за самоконтрол, диетични храни и др...  Всички участници бяха изследвани за кръвна захар и кръвно налягане от специален лекарски екип  БЕЗПЛАТНО . Състезанията не затрудниха никого . Те се проведоха в няколко възрастови групи, имаше разделение и по пол. С кратка музикално-артистична програма известни певци и артисти поздравиха участниците , за децата на участниците и най-малките деца с диабет  се погрижиха известният артист Николай Николаев (Бате Николай). Гости на мероприятието бяха известни публични личности, спортисти, артисти, официални представители на държавни органи и организации, имащи отношение към проблемите на хората с диабет. Организаторите на игрите осигуриха за всички участници безплатна храна, напитки и обяд. Много хора с диабет дойдоха да участват, да се запознаят и обмениха опит за по-добър контрол над ДИАБЕТА. Важен фактор в лечението и превенцията на диабета е спорта.

Заедно сме по-силни.

Основната цел, която бе постигната на тези игри бе:

· Да популяризира различните видове спорт сред хората с диабет, като средство за превенция и подобряване начина им на живот.

· Социализиране на хората с диабет и излизането им от анонимност.

· Привличане на вниманието на държавните институции към проблема – диабет.

С хората с увреждания на практика не работят специалисти психолози

Особено тежък е проблемът на хора, преживели някаква травма или заболяване, което води до загуба на самостоятелност или работоспособност, или загуба на сетива или подвижност. Нито в болниците, нито извън тях тези хора и техните семейства получават психологическа помощ, те са оставени сами на себе си. Не по-леко е и на хората с увреждания по рождение, те и техните семейства са подложени на огромен стрес и лишения в продължение на много години.

Всички тези многобройни проблеми могат да доведат до личностна криза, до загуба на смисъла на живота.

Всички ние в хода на живота ни може да изживеем различни кризи. Опасността при кризата, свързана с въпроса: “защо не съм здрав и силен?” е в това да се примирим с мисълта, че жизнената ни енергия се изчерпва, остава ни само да вегетираме и да  мислим, че никога няма да си върнем младостта, здравето и силата. 

Всеки, който е преживял сериозен здравословен проблем при всички случаи се е променил – за да оцелее, той се е обърнал към източника на енергия вътре в себе си, независимо от социалната енергия, която ни захранва в нашата ежедневна, нормална дейност.

От това как изживяваме кризите в живота си зависи за какво ще се открием: за силата или за слабостта си; за градивното или деградивното в нас; за радостта или огорчението от живота; за красотата или грозотата в нашия свят .

За да стане индивидът личност, от него се изисква да притежава преди всичко умения за сложни волеви действия. Пълноценното личностно качество е особено постижение на част от човешките индивиди. Личността се заражда от интегралното действие на субектния блок на психиката в широк жизнен контекст. Личността е инструмент, средство за проектиране и реализация на индивидуално жизнено дело. Мащабът на личността се определя от величината на жизненото дело, което индивидът успее да създаде. Контекст на развитието и реализацията на личността е тип култура, в която индивидуалното жизнено дело е ценност и идеал, а реализацията на жизнено дело се подкрепя по много начини. Утвърждаването като личност изисква не само конструктивен  индивид, реализиращ жизнен план, но и справедлива публика, която да признае и да помни даден индивид като автор на съвкупност от дела, достойни за уважение и подражание.

Жизненото дело е съвкупност от постъпки (дела), които имат независимо битие от своя автор–личността. Обикновено делата се  вършат не от особена любов към деловитостта, а заради признанието и позитивната оценка на една значима за субекта общност–реална или въображаема. Няма точно фиксирано време, когато възниква замисълът за жизнено дело (жизнен план). Преди десетилетия това е ставало през юношеството (16-19 г.), но сега е задача на развитието през младостта–от 20 до 30 г. Жизненото дело се формира и реализира като поредица от сложни волеви действия. Жизненият план не възниква произволно, а при зрялост на когнитивно-субектния терен, който обсъдихме в началото на раздела. В преживяванията на индивида се разгръща интензивна рефлексия върху собствените възможности – привички, смисли, евентуални способности. Значимо влияние върху замисъла за жизнено дело оказват още духът на времето и субкултурата на връстниците. Много от индивидите от дадено поколение създават сходни жизнени планове.

Индивидуалното преживяване на жизнено дело носи белезите на типа опит, който нарекохме драма. Тази драма се предизвиква от негарантираността на замис-лените постижения; те могат и да се случат, а могат и да станат повод за пълно фиаско за индивида.

Проблемът за смисъла на човешкия живот възниква в съвременността, когато индивидът се изправя пред свободата за избира стила  на своя живот и как да го осъществява: като приключение или като жизнен проект, като приятно свободно време или като самоутвърждаване чрез творчество.

Увеличава се стажът за пенсиониране за работещите в трета категория труд 

Стажът ще се увеличава до достигане на 37 години стаж за жените и 40 години стаж за мъжете през 2020 г.От 1 януари 2012  година ще се увеличава стажът за пенсиониране за работещите в трета категория труд с по четири месеца на година. Стажът ще се увеличава до достигане на 37 години стаж за жените и 40 години стаж за мъжете през 2020 г.

От 1 януари 2021 година нарастване на възрастта за пенсиониране на жените и мъжете с по шест месеца до достигане на възраст 63 години за жените 2026-а година и 65 години за мъжете 2024 година. Удължаване на периода за ранно пенсиониране на  работещите при първа и втора категория труд до 31 декември 2014 година. Пенсиите на тези лица ще се изплащат от ДОО за периода 2011-2014-а година.

Условията за пенсиониране на категорийните работници няма да се променят до 31 декември 2014 година. От 1 януари 2015-а година ранни пенсии за работещите при първа и втора категория труд ще се изплащат само от професионалните пенсионни фондове. От 1 януари 2014-та отпада таванът на новоотпуснатите пенсии и постепенно увеличаване тавана на старите пенсии. От 1 януари 2017-а година увеличаване на тежестта на всяка година осигурителен стаж от 1.1 на сто на 1.2 на сто за пенсиите, свързани с трудовата дейност. От 1 януари 2017-а година увеличаване на вноската за универсалните пенсионни фондове с 2 процентни пункта–от 5 % на 7 %. Дефицитът в ДОО ще бъде преодолян през 2017-а година, след което ще започне да се натрупва излишък във фондовете до 2035-та година.

Трапезата на Бъдни вечер

Традицията повелява на Бъдни вечер на софрата да се сервират седем постни гостби. В тази  вечер на очакване се сервират само неща, които ражда майката земя. Зърната, без които е  невъзможно зачатието, са в основата на традиционните за тази вечер ястия. На огъня къкри  боб, с него се пълнят чушките. С ориз се навиват сърмички... В купичка се изсипва пшеница в  която се бодва запалена свещ за да са плодни полята!

Празникът Рождество Христово е учреден от църквата в ден, в който езическите племена са чествали Новото слънце. Те са вярвали, че слънцето се възражда в най-късия ден на годината.  От този ден неговите топлина и светлина стават все по-силни. И дават сила на пролетта, помагайки на природата да разцъфне. За да подкрепят възраждането на слънцето, хората са наричали на него "Бъдника", дървото, горящо в огнището на Бъдни вечер. Неизменно на  трапезата е присъствала и баницата. Не случайно централно място заема баницата с късмети.  Празниците по случай Рождество Христово продължават три дни.Тогава е забранено да се работи, всички ядат, пият, веселят и си разменят подаръци.

Едва ли можем да си представим коледните и новогодишни празници без елхата в дома. Всъщност обичаят да се окичва иглолистното с весела премяна е внесен у нас в началото на 20  век от Западна Европа. Хората са смятали, че вечно зеленото дърво символизира идването на  Христос на земята, осветило човеците и техния живот. Украсата на елхата символизира отрупано с плод райско дърво, символ на плодотворността и светостта на небесния свят. В Европа на внимание през декември се радване само елхата, но и други вечно зелени растения-борът, бръш-лянът,имелът и други са също част от коледни-те венци. Учените свързват обожествяването  на бора с един от митологичните богове, властелинът на растенията Атис, който е бил олицетворяван с борово дърво. В негова чест хората кичели боровете с панделки и се молели за  плодородие и здраве.

Новогодишна торта Рафаело
Блат: за 26 см форма. 6 яйца, 180г захар, 160г пресято брашно подготвяте формата, като я намазвате с масло и посипвате с брашно или грис. разделят се белтъци и жълтъци, като първо се разбиват белтъците на гъст сняг. после се разбиват жълтъците и захарта на пяна. прибавят се постепенно белтъците, като вече се бърка леко с дървена лъжица. накрая във въздушната смес, леко се забърква пресятото брашно. пече се в предварително загрята фурна – при горен и долен огрев, тавата се слага на най-ниското ниво и се пече на 170-180 С, при фурна с горещ въздух(вентилатор) на второ ниво от долу на горе на 160-170 С, за около 30-40 мин. приготвения блат се реже на три (може и на 2 части).

Крем: една  консерва 400г подсладено кондензирано мляко, 250г меко масло, около 100г кокосови  стърготини (може да сложите и повече, ако ви се стори, че крема е по-рядък), по желание 100г  настърган бял шоколад, но може да ви се стори доста сладко. Първо се разбива маслото и по  малко се прибавя кондензираното мляко като се бърка непрекъснато с миксер, до получаване на  пухкав крем и накрая се прибавят стърготините и шоколада. така приготвения крем се оставя за около час-два да се стегне в хладилника.

Сглобяване: 1-ви блат се сиропира с червен сироп разреден с прясно мляко ( сиропа е от  ягоди), намазва се с крем. Нарязват се 2 кивита на кръгчета и се нареждат върху крема (може кръгчета банан или ягоди ). Поставя се втория блат. Сиропира се със същия червен сироп и се намазва отгоре и отстрани с крем (при два блата). после се залива цялата торта с разтопен бял шоколад, украсява се с кокосови стърготини и фигурки от млечен марципан. Ако ви остане крем, прибавете му още кокос и оформете топчета, които топвате в бял шоколад и овалвате в кокос. 

77% от българите се опасяват от влиянието на качеството на храните върху здравето

България е на трето място в Европейския съюз по степен на загриженост на жителите по отношение на ефектите от качеството на храната върху здравословното им състояние. Данните са  от проучването „Евробарометър”, което се провежда редовно сред жителите на страните - членки на Европейския съюз, по поръчка на Европейската комисия.

Скандалите с качеството на храните, които се предлагат на българския пазар, които се разгоряха преди и около въвеждането на стандартите за производство и разпространение на  млечни и месни продукти, очевидно дават отражение върху нагласите на българите по отношение  на здравословното хранене. Ако средният европеец се притеснява най-много от влиянието на химичните продукти върху здравето си (посочено от 65% от жителите на ЕС-27), то според българите не друго, а именно храната дава най-сериозен отзвук върху здравословното състояние. На второ място по степен на влияние  върху здравето българите поставят качеството на питейната вода–то е посочено като силно влияещо от две трети от сънародниците ни. Качеството на хранителните продукти и на питейната  вода се подреждат респективно на второ и трето място след химичните продукти в нагласите на средния европеец. С по-висок дял на загрижените за ефектите на храната върху здравето в Европа са само италианците (89%) и гърците (79%). На обратния край на класацията са Ирландия и Франция. Под 45% от жителите на тези две държави са на мнение, че качеството на храната оказва сериозно влияние върху здравословното им състояние.

Чип в окото помага на незрящи да виждат 

Схема, показваща разположението на устройството и принципа на действието му.

Чип с 1500 чувствителни към светлината елемента може да замени мъртвите клетки в ретината на слепи хора. Това съобщи екип учени от Университета в Тюбинген, Германия, извършили успешна трансплантация на трима души-двама мъже и жена на 40, 44 и 38 години. 46-годишният финландец Мика Теро, страдащ от retinitis pigmentosa, е преминал с впечатляващи резултати. Първите тестове. в експериментирането с пациенти във Велико-британия ще започне от 2011г., съобщи BBC "Гардиън".

Като тийнейджър Теро развил заболяването, което води до постепенно и необратимо умъртвяване на чувствителните към светлина клетки. На 16 години той изгубил способност да вижда в тъмното, а на 35-години почти ослепял напълно с двете си очи. След имплантирането на чипа в очите днес той отново започва да вижда-засега, колкото да види едри букви, да познае колко е часът и да различи чаша от купичка. Образът е черно-бял, но с нюанси,  позволяващи да се определи обемът на предметите. Теро е един от тримата пациенти, включили се в програмата в Тюбинген. На тях е бил имплантиран чип под частта от ретината, известна  като "макула", където е най-голямата концентрация на фоточувствителни клетки.

"Бях напълно сляп с централното зрение в продължение на около 10 г. Не можех да чета и да разпознавам хората", споделя М. Теро.

"Когато ми включиха чипа, първо видях проблясъци и мигане, което не означаваше нищо. Но след няколко часа всичко започна да става все по-ясно и по-ясно. Когато погледнах за пръв път към хора, те ми изглеждаха като призраци. След това нещата започнаха да стават все по-контрастни."

Технологията е с потенциал да помага на страдащите от различни остри проблеми с очите като превръща светлината в електрически сигнали, предавани към мозъка по очния нерв. Ако този нерв е повреден обаче, устройството не върши работа.

Операцията по монтирането му отнема около 6 часа. След деликатен срез в ретината се вмъква  чипът с размери 3 на 3 милиметра. Той е свързан чрез тъничък кабел с батерия, която се носи  в чантичка на врата.

"Това доказва една концепция. През 1900-та  година никой не е знаел дали ще можем да полетим, но братя Райт прелетели няколкостотин метра и показали, че е възможно. Днес сме в  същата ситуация", коментира проф. Еберхарт Цренер, директор на Института по офталмологични изследвания в Тюбинген.
 Сдружение "Здраве за всички" поздравява всички читатели на вестниик "ВЯРА", хората с увреждания и техните близки с настъпващите Коледни и 
Новогодишни празници.
Съставители: инж. Румен Петков 

За контакти: тел. 064/835852
Разпространява се БЕЗПЛАТНО
ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ година VI   ПЛЕВЕН декември  2010

